open-index/open-wikipedia-markdown huggingface dataset:
Ile Jokinen

**Ile Jokinen** viittaa seuraaviin henkilöihin:

*Ile Jokinen, suomalainen radiotoimittaja
*Ile Jokinen, suomalainen näyttelijä ja muusikko
*Ile Jokinen, muusikko, Bird Dogs- ja Scarecrow's Shadow -yhtyeiden laulaja-kitaristi
*Ilkka A. Jokinen, suomalainen näyttelijä
Round and Round

”**Round and Round**” on Tinkara Kovačin esittämä kappale, joka oli Slovenian edustuskappale vuoden 2014 Eurovision laulukilpailussa. Kappaleen on säveltänyt Raay ja sen ovat sanoittaneet Kovač itse, Slovenian vuoden 2013 euroviisuedustaja Hannah Mancini ja Tina Piš. Kappaleessa lauletaan sekä englannin että sloveenin kieltä. Kovač soittaa kappaleessa huilusoolon. 

”Round and Round” selviytyi viimeisenä eli kymmenentenä maana toisesta semifinaalista finaaliin kerättyään 52 pistettä. Finaalissa se oli toiseksi viimeinen eli 25. saatuaan yhdeksän pistettä, joista kahdeksan tuli Montenegrolta ja yksi Makedonialta.

## Lähteet
* http://www.eurovision.tv/event/lyrics?event=1873&song=31483
Mohamed Ali Moncer

**Mohamed Ali Moncer** (s. 28. huhtikuuta 1991 Sfax) on tunisialainen jalkapalloilija. Hyökkäävänä keskikenttäpelaajana pelaava Moncer edustaa Tunisian pääsarjassa pelaavaa CS Sfaxienia.

## Seurajoukkueura
Moncer aloitti pääsarjauransa kaudella 2010–2011 CS Sfaxienin riveissä. Hän oli saavuttaa jo tulokaskaudellaan CAF Confederation Cupin mestaruuden Sfaxienin riveissä, mutta joukkue hävisi loppuottelussa FUS Rabatille 3–2. Kaudella 2012–2013 Moncer oli voittamassa Tunisian mestaruutta.

## Maajoukkueura
Moncer pelasi ensimmäisen maaottelunsa Tunisian paidassa 11. tammikuuta 2015 Algeriaa vastaan.

### Afrikan-mestaruuskisat 2015
Moncer pelasi ensimmäiset arvokisansa vuoden 2015 Afrikan kisoissa. Hän teki kisojen avausottelussa 1–0 maalin Kap Verdea vastaan.

## Lähteet
Dominica talviolympialaisissa 2014

**[[Dominica]]** osallistui ensimmäistä kertaa talviolympialaisiin vuoden **2014 [[Talviolympialaiset 2014|Sotšin talviolympialaisissa]]**. Maalla oli kisoissa kaksi edustajaa, jotka molemmat osallistuivat olympialaisten maastohiihtoon. Gary di Silvestri osallistui miesten 15 vapaan hiihtotyylin kilpailuun ja hänen vaimonsa Angelica di Silvestri osallistui naisten 10 km perinteisen kilpailuun. Kumpikaan maan olympiaedustajista ei ollut syntyperäinen dominicalainen; Gary di Silvestri on kotoisin Yhdysvalloista ja Angelica di Silvestri Italiasta. Heille on kuitenkin myönnetty Dominican kansalaisuus.

## Lähteet
Parhaan työryhmän Jussi

**Parhaan työryhmän Jussi** oli yksi suomalaisen elokuva-alan Jussi-palkinnoista, jota jakoi Filmiaura. Palkintoa jaettiin vuosina 1976, 1980 ja 1981.

## Voittajat

## Lähteet
*
Jussi-palkinnot 1976

**Jussi-palkinnot 1976** jaettiin 2. syyskuuta 1976 järjestetyssä jakotilaisuudessa elokuvateatteri Maximassa Helsingissä. Palkinnot jaettiin elokuville, jotka olivat saaneet ensi-iltansa välillä 1.7.1975-30.6.1976.

## Voittajat

### Kunniakirjat
* 11 kotimaiselle elokuvalle
* 15 ulkomaiselle elokuvalle

## Lähteet
* 
*
Leonard Åström

**Aksel Leonard ”Lenna” Åström** (7. maaliskuuta 1883 Oulu – 16. toukokuuta 1939 Bryssel, Belgia) oli suomalainen diplomaatti.

Åströmin vanhemmat olivat merikapteeni Axel Mikael Åström ja Maria Åström. Hän pääsi ylioppilaaksi Oulun ruotsalaisesta lyseosta 1902 ja opiskeli Helsingin yliopistossa valmistuen filosofian kandidaatiksi 1909 ja maisteriksi 1910. 

Åström oli oululaisen sanomalehti Kalevan toimittajana ja osakkaana 1904–1906, kauppaoppilaitoksen opettajana Kotkassa 1910–1916 ja Tampereella 1916–1917 sekä Tampereen kauppakamarin asiamiehenä 1918. Hän toimi kauppa- ja teollisuushallituksen kauppaopetuksen ylitarkastajana 1919 ja ulkoasiainministeriön kauppapoliittisen osaston päällikkönä 1919–1921. Tämä jälkeen Åström oli lähettiläänä Washingtonissa 1921–1934 ja samalla lähettiläänä Havannassa 1929–1934. Viimeksi Åström oli lähettiläänä Haagissa ja Brysselissä 1938–1939. Hän ampui itsensä Brysselissä toukokuussa 1939.

## Teoksia
Nimellä *L. Åström*:
* *Kauppamessun merkityksestä muualla ja meillä: alustus*. Tampereen kauppakamari, Tampere 1918
* *Painovapauden väärinkäyttö sosialistilehdissämme: yhteiskuntasielutieteellinen tutkielma*. Eripainos Tampereen Sanomista. Tampere 1918
* *Suomalaisten valtiollinen orienteeraus : suunnan muutos kansallinen kunnianasia*. Valtiollisia päivänkysymyksiä 9. Edistysseurojen kustannus, Helsinki 1918
* *Suomen kansan kuningasajatus: Suomen kansanvaltion luova henki. I, Valtiomuotokysymys järjestelykysymyksenä*. Ahjo, Helsinki 1918
* *Valtiollisia seikkailijoita: psykopatologista ja yhteiskuntasielutieteellistä valaisua punakaartiliikkeestä*. Kirja, Helsinki 1918

## Lähteet
Anssi Lehikoinen

**Anssi Lehikoinen** (s. 1979) on suomalainen professori ja yritysjohtaja. Hän toimii Itä-Suomen yliopistossa Professor of Practice tehtävässä alanaan innovaatiojohtaminen, erityisesti tutkimuksen kaupallistaminen. Hänen professuurinsa on ensimmäinen Professor of Practice -tehtävä Itä-Suomen yliopistossa. Lehikoinen on myös Rocsole Oy:n perustaja ja hallituksen puheenjohtaja. Hän on myös Enfo Oyj:n hallituksen puheenjohtaja ja Osuuskunta KPY:n hallituksen jäsen. Hän on valmistunut diplomi-insinööriksi Teknillisestä korkeakoulusta vuonna 2004 ja väitellyt filosofian tohtoriksi sovelletun fysiikan alalta Itä-Suomen yliopistosta vuonna 2012. Lehikoisen väitöskirja käsitteli impedanssitomografian soveltuvuutta maaperätutkimukseen sekä teollisten prosessien putkivirtausten monitorointiin Lehikoinen on palkittu nuori tutkijayrittäjä-palkinnolla vuonna 2013.

## Lähteet
Aleksandar Vučić

**Aleksandar Vučić** (, s. 5. maaliskuuta 1970) on serbialainen poliitikko ja Serbian presidentti toukokuusta 2017 lähtien. Hän on toiminut myös Serbian pääministerinä huhtikuusta 2014 presidenttikautensa alkuun asti ja tätä ennen varapääministerinä sekä puolustusministerinä. Vučić edustaa kansalliskonservatiivista Serbian edistyspuoluetta (SNS). Jugoslavian hajoamisen aikaan Vučić oli Suur-Serbiaa ajavan radikaalipuolueen aktiivi. Hän kuitenkin siirtyi maltillisempaan SNS:ään.

Serbiassa on Vučićin kaudella ollut itsevaltaisia piirteitä. Ulkopoliittisen instituutin tutkijan Emma Hakalan mukaan valta-asemassa olevat henkilöt ovat Vučićin valitsemia ja hänen liittolaisiaan, ja kaikki merkittävät mediat raportoivat Vučićin näkökulmasta. Hallitusta johtava pääministeri Ana Brnabić on sivuroolissa presidenttiin nähden. Joulukuusta 2018 lähtien Serbiassa on ollut presidenttiä vastaan jokaviikkoisia mielenosoituksia, joihin osallistuu useiden eri poliittisten suuntausten kannattajia. Vučić sanoi tuolloin, ettei antaisi opposition vaatimuksille periksi, ”vaikka kaduilla olisi viisi miljoonaa ihmistä”.

1990-luvun nuorena radikaalinationalistina Vučić oli Suur-Serbian kannattaja ja länsivastainen. Bosnian sodan yhteydessä vuonna 1995 hän julisti: ”jokaista tapettua serbiä kohti me tapamme sata muslimia”. Sittemmin Vučić on katunut nuoruutensa kantoja ja sanonut kannattavansa lähentymistä Euroopan unionin kanssa.

Vučić valittiin vuoden 2022 presidentinvaalissa jatkokaudelle 58,59 prosentin ääniosuudella. Vucicia vastaan on osoitettu Serbiassa mieltä vuoden 2025 alkupuolella. Häntä pidetään Venäjä-mielisenä, ja hänen hallintoaan on syytetty kansalaisyhteiskunnan tukahduttamisesta, korruptiosta ja ääniaseiden käytöstä mielenosoittajia vastaan. Serbian liberaaliin oppositioon kuuluvan kansainvälisten asioiden sihteeri Natan Albaharin mukaan Vučić on astunut autokraatin roolista diktaattorin saappaisiin ja joka ei ole kiinnostunut Euroopasta vaan kohtelee EU:ta "pankkiautomaattina".

## Lähteet

## Aiheesta muualla
Deontay Wilder

**Deontay Leshun Wilder** (s. 22. lokakuuta 1985 Tuscaloosa, Alabama) on yhdysvaltalainen raskaansarjan ammattilaisnyrkkeilijä.

Wilder voitti 17. tammikuuta 2015 WBC-liiton MM-titteliottelussa kanadalaisen Bermane Stivernen yksimielisellä pistevoitolla. Hänestä tuli ensimmäinen yhdysvaltalainen raskaan sarjan maailmanmestari sitten Shannon Briggsin, joka menetti tittelinsä kesäkuussa 2007.

Stiverne-ottelu oli myös Wilderin vuonna 2008 alkaneen ammattilaisuran ensimmäinen ottelu, joka ei päättynyt keskeytykseen. Kaikki aiemmat 32 ammattilaisotteluaan hän oli voittanut jo ennen tuomariston päätöstä.

Wilder puolusti mestaruuttaan 1. joulukuuta 2018 Los Angelesissa Tyson Furya vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 115–111, 110–114 ja 113–113. Wilder löi ottelun aikana Furyn kahdesti lattiaan. Wilder ja Fury ottelivat uudelleen 22. helmikuuta 2020 ja 9. lokakuuta 2021. Fury voitti molemmat ottelut ja WBC-liiton maailmanmestarin tittelin.

Wilderin amatööriuran suurin saavutus oli olympiapronssi Pekingin olympialaisissa 2008. Wilder on kertonut nuorempana ihailleensa Muhammad Alia ja Thomas Hearnsia.

Wilder pidätettiin 14. kesäkuuta 2017 marihuanan hallussapidosta Tuscaloosassa Yhdysvalloissa.

Wilderin voitti 15. lokakuuta 2022 Barclay Centerissä New Yorkissa suomalaisen Robert Heleniuksen 12-eräiseksi suunnitellun ottelun ensimmäisessä erässä tyrmäyksellä ajassa 2.57.

## Ammattilaisnyrkkeilytilasto

## Lähteet
Sinä ansaitset kultaa

”**Sinä ansaitset kultaa**” on Jari Sillanpään kappale hänen syyskuussa 2014 julkaistulta *[[Rakkaudella merkitty mies]]* -nimiseltä studioalbumiltaan. Singlenä kappale julkaistiin lokakuussa 2014. Kappaleen ovat säveltäneet Petri Somer sekä Aku Rannila, ja sen on sanoittanut Saara Törmä.

Sillanpää ei alun perin halunnut levyttää kappaletta lainkaan kuultuaan siitä tehdyn demoversion. Kappaleen sanoittanut Saara Törmä oli lukenut 7 päivää -lehdessä julkaistun Sillanpään parisuhteen päättymisestä kertovan artikkelin, jonka väitteet artisti itse oli kiistänyt. Lopulta Sillanpää kuitenkin päätyi levyttämään kappaleen soitettuaan sitä aluksi ystävilleen, jotka saivat artistin mielen muuttumaan.

Kappaleesta on julkaistu Numi Nummelinin ohjaama musiikkivideo, joka on kuvattu  F1-veneilijä Sami Seliön kotitalossa Helsingissä.

Kappaleesta on muodostunut yksi Sillanpään viime vuosien suurimmista hiteistä. Singlelistalla ”Sinä ansaitset kultaa” sijoittui parhaimmillaan 13:nneksi (1/2015). Latauslistalla kappale nousi listan ensimmäiseksi kahdeksi viikoksi viikoilla 51–52/2014. Radiosoittolistalla kappale ylsi neljänneksi.

## Kappaleet
#

## Listasijoitukset

## Lähteet
Jussi-palkinnot 1984

**Jussi-palkinnot 1984** jaettiin 11. huhtikuuta 1984 järjestetyssä jakotilaisuudessa ravintola Kaisaniemessä Helsingissä. Palkinnot jaettiin elokuville, jotka olivat saaneet ensi-iltansa välillä 1. maaliskuuta 1983 – 29. helmikuuta 1984.

## Voittajat

### Kunniakirjat
* 14 kotimaiselle elokuvalle
* 11 ulkomaiselle elokuvalle

## Lähteet
* 
*
Anna Rukko

**Anna Rukko** (s. 16. huhtikuuta 1996) on suomalainen hyväntekijä ja vuoden 2014 lapsuusteko-palkinnon saaja. Anna Rukko nousi julkisuuteen saatuaan kutsun vuoden 2014 itsenäisyyspäivän linnanjuhliin. Hän oli linnanjuhlien nuorin osallistuja. Hän on kerännyt tähän mennessä Uusi Lastensairaala 2017 -hankkeelle rahaa yli 63&nbsp;000 euroa myymällä itse tekemiään koruja Facebookissa. Rukko on itse sairastanut melanoomaa ja ollut Lastensairaalassa potilaana.

## Huomionosoitukset ja palkinnot
* Lapsuusteko-palkinto vuonna 2014
* Valinta vuoden espoolaiseksi vuonna 2014. 
* vuoden Eeva 2015 -äänetyksessä valinta vuoden tulokkaaksi.
* Naistenjärjestö Zonta palkitsi Rukon tekemästään työstä lastensairaalan hyväksi Young Women in Public Affairs Award -palkinnolla.
* Voitto Suomen nuorkauppakamareiden vuoden menestyjä-kilpailussa vuonna 2015 
* Valinta kymmenen parhaan joukkoon Nuorkauppakamareiden kansainvälisessä Ten Outstanding Young Persons -kilpailussa

## Luottamustoimet
Rukko valittiin vuoden 2014 seurakuntavaaleissa sekä Tapiolan seurakunnan seurakuntaneuvostoon että Espoon seurakuntayhtymän yhteiseen kirkkovaltuustoon. Hän on kirkkovaltuuston nuorin jäsen. Hänet valittiin vuoden 2017 kuntavaaleissa Espoon kaupunginvaltuustoon kokoomuksen listalta 617 äänellä. Hän on valtuuston nuorin jäsen.

## Lähteet

## Aiheesta muualla
* Annan korut Uuden Lastensairaalan hyväksi -facebooksivu
Hugo Niskanen

**Hugo Olavi Niskanen** (8. syyskuuta 1920 Kaavi – 4. joulukuuta 2014) oli suomalainen kestävyysjuoksija.

Niskanen sijoittui 10 000 metrin juoksussa 19:nneksi Helsingin olympialaisissa 1952 ajalla 30.59,6. Kalevan kisoista hän saavutti 5 000 metrin juoksussa pronssia vuosina 1951 ja 1953 sekä 10 000 metrillä kultaa 1951, hopeaa 1948, 1952 ja 1954 ja pronssia 1955. Maaotteluissa hän edusti Suomea kolmesti. 

Niskasen ennätys 5 000 metrillä oli 14.35,8 ja 10 000 metrillä 30.28,0. Hän edusti Outokummun Partiota.

## Lähteet
Kurejoki

**Kurejoki** on kylä Alajärvellä. Kylän läpi virtaa samanniminen joki Alajärvestä Lappajärveen. Kylässä toimii Ylikylän koulu (alakoulu), Järviseudun ammatti-instituutin Kurejoen toimipiste sekä kyläyhdistys. Alueella on ollut ihmisasutusta jo kivikaudella.

Vuonna 2011 Kurejoki muodosti vielä oman taajamansa. Sittemmin taajama on kasvanut yhteen Alajärven keskustaajaman kanssa.
## Lähteet

## Aiheesta muualla
* Kurejoen kyläyhdistyksen verkkosivusto
* Kurejoen historiaa, 14-sivuinen PDF-teksti kyläyhdistyksen sivustolla

## Kirjallisuutta
*Simolin, Emilia: *Kurejoen maisema : kulttuurimaiseman ja vesistön hoito Kurejokilaaksossa*. Länsi-Suomen ympäristökeskus. Alueelliset ympäristöjulkaisut, 1238-8610 ; 207. .
Kurejoki (joki)

**Kurejoki** on Etelä-Pohjanmaalla Alajärvellä sijaitseva 19 kilometriä pitkä joki, joka virtaa Alajärvestä Lappajärveen. Joen niska sijaitsee Alajärven taajamassa ja se kulkee Kurejoen kylän peltomaiseman halki. Veden laatu on luokiteltu välttäväksi. Silti joella myös kalastetaan.

Vesistöviranomaisten Internetissä tarjoamassa VALUE-vesistöpalvelussa saadaan Kurejoen valuma-alueeksi 713&nbsp;neliökilometriä. Kun siitä vähentää pois Alajärven valuma-alueen, jää Kurejoen alueen pinta-alaksi 230&nbsp;neliökilometriä. Se muodostuu Kurejoen lähialueen ojista ja sivujokien valuma-alueiden yhteispinta-alasta.

## Lähteet
### Huomioita

### Viitteet

## Kirjallisuutta
*Simolin, Emilia: *Kurejoen maisema : kulttuurimaiseman ja vesistön hoito Kurejokilaaksossa*. Länsi-Suomen ympäristökeskus. Alueelliset ympäristöjulkaisut, 1238-8610 ; 207. .
Morten Tyldum

**Morten Tyldum** (s. 1967) on norjalainen elokuvaohjaaja.

Tyldum sai parhaan ohjauksen Oscar-ehdokkuuden ensimmäisestä englanninkielisestä elokuvastaan, vuonna 2014 ensi-iltansa saaneesta *[[The Imitation Game]]sta*.

## Filmografia
* *[[Buddy]]* (2003)
* *[[Varg Veum – Falne engler]]* (2008)
* *[[Headhunters (elokuva)|Headhunters]]* (*Hodejegerne*, 2011)
* *[[The Imitation Game]]* (2014)
* *[[Passengers (vuoden 2016 elokuva)|Passengers]]* (2016)
Ilkka Välimäki

**Ilkka Aimo Tapio Välimäki** (21. maaliskuuta 1939 Pori – 30. marraskuuta 2014 Raisio) oli suomalainen lastenlääkäri ja Turun yliopiston professori. 

Ilkka Välimäen vanhemmat olivat liikkeenharjoittaja Aimo Välimäki ja Anni Heinonen. Välimäki kirjoitti ylioppilaaksi Tyrvään yhteiskoulusta Vammalasta vuonna 1958, valmistui Helsingin yliopistosta lääketieteen lisensiaatiksi vuonna 1965 ja väitteli lääketieteen ja kirurgian tohtoriksi vuonna 1969.
 
Välimäki opiskeli 1960-luvulla Kanadassa ja työskenteli 1980-luvulla Britanniassa Oxfordissa John Radcliffin yliopistosairaalassa vierailevana professorina. Turun yliopistossa ja Turun yliopistollisessa keskussairaalassa hän työskenteli lastentautien klinikalla apulaisopettajana, apulaisprofessorina 1974–1998 ja professorina 1998–2003 sekä TYKSin apulaisylilääkärinä 1974–2002. Hän oli 1976–1998 sydäntutkimusaseman johtaja ja lääketieteellisen tiedekunnan dekaani 1998–2001. Hänen tutkimusalaansa olivat kliininen fysiologia, sydän- ja verisuonitautien ehkäisy ja urheilulääketiede.

Välimäen harrastuksia olivat surrealistinen taide ja heraldiikka. Hän suunnitteli useita sukuvaakunoita.

## Lähteet
KDM Agdlek (Y386)

**KDM Agdlek** (runkonumero Y386) oli Tanskan laivaston Agdlek-luokan kutteri.

## Valmistus

Alus tilattiin Svendborg Shipyard Limitediltä, missä köli laskettiin 6. heinäkuuta 1973. Se laskettiin vesille vielä samana vuonna 30. lokakuuta ja valmistui 12. maaliskuuta 1974.

## Palvelus
Aluksen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Se poistettiin palveluksesta ja myytiin julkisella pakkohuutokaupalla 23. huhtikuuta 2008 2&nbsp;725&nbsp;000 Tanskan kruunulla.

## Lähteet

*

### Viitteet
Minna Lyons

**Minna Lyons** on suomalainen evoluutiopsykologi, joka työskentelee Liverpoolin yliopistossa. Vuonna 2014 hän sai yhdessä Peter Jonasonin ja Amy Jonesin kanssa julkaisemastaan vuorokausirytmin ja narsismin, psykopatian sekä machiavellismin suhdetta selvittelevästä tutkimuksesta humoristisen Ig Nobel -palkinnon ensimmäisenä suomalaisena. Lyons kirjoitti ylioppilaaksi 26-vuotiaana Helsingissä ja lähti sitten opiskelemaan brittiläiseen yliopistoon. Hänen perheeseensä kuuluu puoliso ja kaksi lasta.

## Lähteet
KDM Tulugaq (Y388)

**KDM Tulugaq** (runkonumero Y388) oli Tanskan laivaston Agdlek-luokan kutteri.

## Valmistus

Alus tilattiin Svendborg Shipyard Limitediltä, missä köli laskettiin 22. toukokuuta 1978. Se laskettiin vesille vielä samana vuonna 20. syyskuuta ja aloitti 17. toukokuuta 1979 koeajot. Alus valmistui 26. kesäkuuta.

## Palvelus
Heinäkuusta elokuuhun 1982 alus oli Grönlannissa osana Royal Flotillaa. Sen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Alus oli 2015 edelleen palveluksessa.

## Lähteet

*

### Viitteet
Kioski (uutispalvelu)

**Yle Kioski** on Yleisradion uuden journalismin palvelu, joka tekee verkkovideoita nuorelle kohderyhmälle. Palvelu toimii alustoilla, joita etenkin nuoret seuraavat. Kioski julkaisee sisältöjä lähes päivittäin Instagramissa, YouTubessa, Facebookissa, Twitterissä, Yle Areenassa ja televisiossa.

Kioski koostuu useasta eri toimituksesta. Yhteiskuntatoimitus julkaisee journalistisia sisältöjä Journal-kanavalla YouTubessa ja Instagram-tilillä. Lisäksi yhteiskuntatoimitus tekee lyhytdokumentteja ja All X Panel -keskustelusarjaa. Life-toimitus tekee humoristista sisältöä Instagramiin ja Youtubeen. Lisäksi Kioski tekee tiede-, peli- ja ruokasisältöjä.

Tekijöidensä mukaan Kioski tarttuu päivän aiheisiin ”ennakkoluulottomasti, pönöttämättä ja intohimolla”.

## Historia
Kioski luotiin vuoden 2015 alussa tavoittamaan Ylelle vaikeaa nuorta kohderyhmää sekä kokeilemaan uusia tapoja paketoida uutis- ja ajankohtaissisältöä uusille alustoille.

Kioski toimi aikaisemmin televisiossa Yle TV2:lla. *Kioskin* ensimmäisellä tuotantokaudella televisiossa tehtiin viitenä päivänä viikossa suoria lähetyksiä. Toisella kaudella *Kioskissa* toistui arkipäivisin viisi eri ohjelmaa: Aleksi's wonderland, Kaarlen maailma, Mamu-Suomi-Mamu, Marjan vallassa ja Rakelin kuplassa.

## Toiminta

Nykyisin Kioski toimii osana Ylen nuorten luovia sisältöjä Instagramissa, Tiktokissa ja YouTubessa sekä tietenkin Yle Areenassa. Televisio-ohjelmana julkaistuja yksittäistuotantoja esitetään yhä, esimerkkinä viihdeohjelma Gogin kantabaari.

Kioskilla on oma uutisia Instagramiin ja TikTokiin jakava tili, jonka tavoitteena on tehdä vaikeaselkoisista aiheista ymmärrettäviä ja saavutettavia nuorille yleisöille.

## Lähteet

## Aiheesta muualla
* Kioski Yle Areenassa
Sallaajärven aarnialue

**Sallaajärven aarnialue** on 25 hehtaarin laajuinen luonnonsuojelualue Taka-Keljossa Jyväskylässä. Siellä on 1600 metriä pitkä luontopolku, jonka varrella on 14 rastia. Sallaajärven aarnialueen metsä on enimmäkseen kuusivaltaista. Nimestään huolimatta luonnonsuojelualue ei sijaitse Ala-Sallaajärven eikä Ylä-Sallaajärven rannalla mutta kylläkin todella lähellä viimeksi mainittua. Alue on liito-oravan elinpiiriä.

## Lähteet
Jonathas

**Jonathas Cristian de Jesus**, yleensä vain **Jonathas** (s. 6. maaliskuuta 1989 Ribeirão das Neves, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.

## Aiheesta muualla
* Jonathasin tilastot Soccerway-sivustolla
Antony C. Sutton

**Antony Cyril Sutton** (14. helmikuuta 1925 – 17. kesäkuuta 2002) oli brittiläis-yhdysvaltalainen historioitsija, taloustieteilijä ja kirjailija. Sutton oli Stanfordin yliopiston Hoover-instituutin tutkija 1968–1973, jolloin hän kirjoitti *Western Technology and Soviet Economic Development* -sarjan teokset. Antony Suttonin mukaan Yhdysvallat ja sen liittolaiset rakensivat Neuvostoliiton rahoittamalla sitä ja siirtämällä teknologiaa sen käyttöön. Antony Suttonin mukaan Neuvostoliitto oli länsimaiden luomus ja samalla *”paras vihollinen mitä rahalla saattoi ostaa”*.

Antony Sutton tutki Yhdysvaltain liittovaltion virallisia asiakirjoja ja selvitti mitä teknologioita neuvostoliittolaiset tehtaat, aseet ja laivat sisälsivät. Antony Suttonin mukaan esimerkiksi Neuvostoliiton Vietnamin sodassa Yhdysvaltojen vastapuolelle antama tuki oli osin mahdollista Yhdysvaltojen ansiosta. Suttonin mukaan Neuvostoliiton kauppalaivaston (yhteensä 6000 kauppalaivaa) moottorit olivat länsimaista teknologiaa. Antony Sutton irtisanottiin Hoover-instituutista pian sen jälkeen kun hän oli vuonna 1972 todistanut Subcommittee VII of the Platform Committee of the Republican Partyn edessä yhteenvetämällä tutkimustuloksiaan:

Irtisanomisensa jälkeen Sutton toimi vapaana kirjailijana ja kirjoitti muiden muassa bolševikkien vallankumouksesta ja Hitlerin valtaannoususta. Sutton paljasti Skull and Bones -salaseuran teoksellaan *America's Secret Establishment: An Introduction to the Order of Skull & Bones*, jota Sutton piti tärkeimpänä teoksenaan.

## Teokset
**Western Technology and Soviet Economic Development: 1917–1930* (1968)
**Western Technology and Soviet Economic Development: 1930–1945* (1971)
**Western Technology and Soviet Economic Development: 1945–1965* (1973)
**National Suicide: Military Aid to the Soviet Union* (1973)
**What Is Libertarianism?* (1973)
**Wall Street and the Bolshevik Revolution* (1974, 1999) (Online-versio ) (Online-versio venäjäksi )
**Wall Street and the Rise of Hitler* (1976, 1999) (Online-versio )
**Wall Street and FDR* (1976, 1999) (Online-versio)
**The War on Gold: How to Profit from the Gold Crisis* (1977)
**Energy: The Created Crisis* (1979)
**The Diamond Connection: A manual for investors* (1979)
**Trilaterals Over Washington – Volume I* (1979; with Patrick M. Wood)
**Trilaterals Over Washington – Volume II* (1980; with Patrick M. Wood)
**Gold vs Paper: A cartoon history of inflation* (1981)
**Investing in Platinum Metals* (1982)
**Technological Treason: A catalog of U.S. firms with Soviet contracts, 1917–1982* (1982)
**America's Secret Establishment: An Introduction to the Order of Skull & Bones* (1983, 1986, 2002) 
**How the Order Creates War and Revolution* (1985) (Online-versio venäjäksi )
**How the Order Controls Education* (1985)
**The Best Enemy Money Can Buy* (1986) (Online-versio )
**The Two Faces of George Bush* (1988)
**The Federal Reserve Conspiracy* (1995) (Online-versio venäjäksi )
**Trilaterals Over America* (1995) (Online-versio venäjäksi )
**Cold Fusion: Secret Energy Revolution* (1997)
**Gold For Survival* (1999)

## Katso myös
*Carroll Quigley
M-Diklooribentseeni

**m-Diklooribentseeni** eli **1,3-diklooribentseeni** (C6H4Cl2) on orgaaninen yhdiste ja bentseenin kloorattu johdannainen. Yhdistettä käytetään orgaanisen kemian synteeseissä värien, lääkkeiden sekä rikkaruoho- ja hyönteismyrkkyjen valmistamiseen. m-Diklooribentseeni on o- ja p-diklooribentseenien isomeeri.

## Ominaisuudet
m-Diklooribentseeni on huoneenlämpötilassa väritöntä nestemäistä ainetta. Yhdiste liukenee erittäin niukasti veteen, mutta monet orgaaniset liuottimet kuten etanoli, dietyylieetteri, asetoni ja bentseeni liuottavat sitä. Sen reaktiot ovat tyypillisiä aromaattisille yhdisteille ja se reagoi esimerkiksi elektrofiilisella aromaattisella substituutiolla 2- ja 4-asemista. Kuumennettaessa m-diklooribentseeniä emästen kanssa noin 200&nbsp;°C:n lämpötilaan muodostuu hydroksyylijohdannaisia ja ammoniakin tai amiinien kanssa klooriatomit voivat korvautua aminoryhmillä.

## Valmistus ja käyttö
m-Diklooribentseeniä muodostuu tavanomaisissa bentseenin ja klooribentseenin klooraukseen käytetyissä olosuhteissa vain hyvin vähän. Reaktiossa muodostuu eri isomeerien seos, jossa p-diklooribentseeni on vallitseva. Klooraamalla bentseeniä 400&ndash;500 °C:n lämpötilaan muodostuu seos, jossa m-diklooribentseeniä on noin 66 massaprosenttia. Tämä johtuu siitä, että korkeassa lämpötilassa reaktion mekanismi on radikaalimekanismi, mikä suosii m-isomeerin muodostumista. Muita tapoja yhdisteen valmistamiseen ovat o- ja p-diklooribentseenien isomerointi alumiinikloridin toimiessa katalyyttinä, m-kloorianiliinin diatsoniumsuolan ja kupari(I)kloridin välinen Sandmeyer-reaktio sekä 1,2,4-triklooribentseenin dekloorausreaktio.

Hankalammasta valmistustavasta johtuen m-diklooribentseenin käyttö on vähäisempää kuin o- ja p-isomeerien. Yhdistettä käytetään kuitenkin muun muassa lääkeaineiden, värien, hyönteismyrkkyjen, rikkaruohomyrkkyjen ja muiden orgaanisten yhdisteiden kuten 3,5-dikloorianiliinin valmistamiseen.

## Lähteet

## Aiheesta muualla
*
Simon Russell Beale

**Simon Russell Beale** (s. 12. tammikuuta 1961 Penang, Malaija) on englantilainen näyttelijä, joka on tunnettu teatterirooleistaan. Hän on voittanut urallaan useita palkintoja ja The Independent -lehti on kutsunut Russell Bealea sukupolvensa parhaaksi teatterinäyttelijäksi. Hän sai muun muassa Laurence Olivier -palkinnon pääroolistaan Donmar Warehouse -teatterin näytelmässä *[[Vanja-eno]]* vuonna 2003.

Teatterin lisäksi Russell Beale on esiintynyt useissa elokuvissa ja televisiosarjoissa. Hänen tunnettuja roolejaan ovat Sir William Collyer elokuvassa *[[Syvänsininen meri]]* (2011) ja William Towers televisiosarjassa *[[Erikoisjoukkue]]* (2010–2011). Russell Beale sai vuonna 2013 parhaan miessivuosan Bafta-palkinnon roolistaan Falstaffina Shakespearen näytelmiin perustuvassa televisiosarjassa *[[Ontto kruunu]]*.

Simon Russell Beale sai Brittiläisen imperiumin komentajan (CBE) arvon vuonna 2003. 

## Valikoitu filmografia
### Elokuva

### Televisio

### Teatteri
* Konstantin, *[[Lokki (näytelmä)|Lokki]]*, Royal Shakespeare Company, Royal Shakespeare Theatre, Stratford-upon-Avon, Iso-Britannia, 1991
* Ariel, *[[Myrsky (näytelmä)|Myrsky]]*, Stratford, Iso-Britannia, 1994
**The Duchess of Malfi*, Greenwich ja West End, 1995
* Mosca, *Volpone*, Royal National Theatre, London, 1995
* *Rosencrantz & Guildenstern Are Dead*, Royal National Theatre, 1996
* Jago, *[[Othello]]*, Royal National Theatre, 1997–98
*Pangloss, *[[Candide]]*, National Theatre, 1999
* Hamlet, *[[Hamlet]]*, Brooklyn Academy of Music, New York, 2001
* Vanja-eno, *[[Vanja-eno]]*, Donmar Warehouse, London, 2002, myöhemmin Brooklyn Academy of Music, 2003
* Malvolio, *[[Loppiaisaatto]]*, Donmar Warehouse, 2002
* Joseph Stalin, *Collaborators*, Royal National Theatre, 2011
* Timon Ateenalainen, *[[Timon Ateenalainen (näytelmä)|Timon Ateenalainen]]*, Royal National Theatre, 2012
* Roote, *The Hothouse*, Trafalgar Studios, 2013 
* Kuningas Lear, *[[Kuningas Lear]]*, National Theatre, 2014

## Lähteet

## Aiheesta muualla

*
*
KDM Narhvalen (S320)

**KDM Narhvalen** (runkonumero S320) oli Tanskan laivaston Narhvalen-luokan sukellusvene.

## Valmistus
Alus tilattiin Kööpenhaminen laivastontelakalta, missä köli laskettiin 16. helmikuuta 1965. Se laskettiin vesille 10. syyskuuta 1968 ja valmistui 27. helmikuuta 1970.

## Palvelus
Alus poistettiin palveluksesta 16. lokakuuta 2003 ja on romutettu.

## Lähteet
*

### Viitteet
Pearl (albumi)

**Pearl** on Janis Joplinin toinen studioalbumi. Se julkaistiin postuumisti 11. tammikuuta 1971 Columbia Recordsilla. *Pearl* on myynyt nelinkertaisesti platinaa. Se valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*. Heinäkuussa 2017 Yhdysvaltojen julkisen palvelun radioyhtiö NPR nimesi *Pearlin* kymmenen merkittävimmän naisen tekemän musiikkialbumin joukkoon.

## Kappaleet
### A-puoli
#  
#  
#  
#  
# 

### B-puoli
#   
#  
#  
#   
# 

## Kokoonpano
* Janis Joplin – laulu, kitara kappaleessa ”Me and Bobby McGee”
* Richard Bell – piano
* Ken Pearson – urut
* John Till – sähkökitra
* Brad Campbell – basso
* Clark Pierson – rummut

;Vierailevat muusikot
* Bobby Womack – akustinen kitara kappaleessa ”Trust Me”
* Bobbye Hall – congarummut, lyömäsoittimet
* Phil Badella – taustalaulu
* Vince Mitchell – taustalaulu
* John Cooke taustalaulu
* Sandra Crouch – tamburiini

## Arviot
* Allmusic:  
* Robert Christgau: A–

## Lähteet
Matthias Ostrzolek

**Matthias Ostrzolek** (s. 5. kesäkuuta 1990 Bochum, Saksa) on saksalais-puolalainen jalkapalloilija, joka edustaa Saksan Bundesliigassa pelaavaa Hamburger SV:tä. Ostrzolek aloitti uransa VfL Bochumissa, josta hän siirtyi FC Augsburgiin vuonna 2012. Hamburger SV:ssa hän on pelannut vuodesta 2014 asti.

## Lähteet
Big Brother and the Holding Company (albumi)

**Big Brother And the Holding Company** on sanfranciscolaisen Big Brother and the Holding Companyn esikoislevy vuodelta 1967.

## Kappaleet
### A-puoli
#   
#  
#   
#  
#  

### B-puoli
#  
#  
#  
#  
# 

## Kokoonpano
* Janis Joplin – laulu
* Peter Albin – basso, laulu
* Sam Andrew – kitara, laulu
* David Getz – rummut
* James Gurley – kitara, laulu

## Arviot
* Allmusic:  

## Lähteet
Seppo Laine

**Seppo Laine** on seuraavien henkilöiden nimi

*Seppo Laine, suomalainen tekniikantutkija, professori
*Seppo Laine, suomalainen näyttelijä
Major League Baseball -kausi 1996

**Major League Baseball -kausi 1996** oli baseballin Major Leaguen 121. kausi. Kausi päättyi New York Yankeesin voittoon Atlanta Bravesista kuuden ottelun mittaisessa World Seriesissä. Kauden All-Star -ottelu pelattiin 9. heinäkuuta Veterans Stadiumilla, Philadelphiassa ja siinä voittajaksi selvisi National League 6–0. Ottelun MVP oli Mike Piazza (LAD).

## Runkosarjan sarjataulukot

*Asteriskilla merkityt joukkueet pääsivät jatkoon villillä kortilla. 

## Postseason

## Lähteet
*Baseball almanakka - American League 1996 
*Baseball almanakka - National League 1996 
*Division series
*League Champiomship Series
*Baseball almanakka - 1996 All-Star Game 
*Baseball almanakka - 1996 World Series
Sebastian Stan

**Sebastian Stan** (s. 13. elokuuta 1982 Constanța, Romania) on romanialais-yhdysvaltalainen näyttelijä, joka on esiintynyt useissa menestyneissä elokuvissa ja televisiosarjoissa. Hänen tunnetuin roolinsa on James Buchanan ”Bucky” Barnes, jota hän esitti Marvel Cinematic Universen elokuvissa *[[Captain America: The First Avenger]]* (2011), *[[Captain America: The Return of the First Avenger]]* (2014), *[[Ant-Man]]* (2015), *[[Captain America: Civil War]]* (2016), *[[Black Panther (elokuva)|Black Panther]]* (2018), **' (2018), **' (2019), *[[Captain America: Brave New World]]* (2025), *[[Thunderbolts*]]* (2025) ja ** (2026), sekä Disney+-sarjassa *[[The Falcon and the Winter Soldier]]* (2021).

## Elämä
Stan syntyi Romaniassa vuonna 1982 ja muutti kahdeksanvuotiaana Wieniin, Itävaltaan. Neljä vuotta myöhemmin 12-vuotiaana hän muutti äitinsä kanssa Yhdysvaltoihin ja sai Yhdysvaltojen kansalaisuuden vuonna 2002.

## Filmografia

### Elokuva

### Televisio

## Lähteet

 
## Aiheesta muualla

*
*
Cavalleria

**Cavalleria** (”Ratsuväki”) on vuonna 1936 valmistunut italialainen elokuva. Goffredo Alessandrinin ohjaaman historiallisen melodraaman pääosia esittävät Amedeo Nazzari ja Elisa Cegani.

## Juoni
Eletään 1900-luvun alkua. Ratsuväen upseeri Umberto Solaro on rakastunut torinolaisen aatelisperheen tyttäreen Speranzaan. Tämän isä ajautuu talousvaikeuksiin ja Speranza naitetaan rikkaalle itävaltalaiselle diplomaatille. Solaro hautaa murheensa ratsastusharrastukseensa, mutta myöhemmin rakastavaiset alkavat jälleen tapailla toisiaan. Juorut leviävät nopeasti, Speranzan veli haavoittuu kaksintaistelussa puolustaessaan sisarensa kunniaa ja Speranza hylkää Solaron lopullisesti. Järkyttynyt Solaro joutuu ratsastusonnettomuuteen, ampuu hevosensa ja liittyy Italian ilmavoimiin. Ensimmäisessä maailmansodassa lentäjäsankari ammutaan alas ja ratsuväki korjaa hänen ruumiinsa taistelukentältä.

## Näyttelijät

## Tuotanto, teemat ja vastaanotto
Mustavalkoinen *Cavalleria* on kuvattu Cinesin studiolla Roomassa sekä ulkokuvien osalta Pinerolon ratsastuskoulussa Torinossa ja Castro Pretorion maneesissa Roomassa. Sen taustalla ovat ratsastusmestari Federico Caprillin ja lentäjäsankari Francesco Baraccan elämäkerrat.

Avoimen militaristinen elokuva piirtää ihannoidun kuvan sankarista, joka uhraa onnensa isänmaan alttarille. Sen pääosassa säihkyvästä Amedeo Nazzarista tuli *Cavallerian* myötä yksi 1930-luvun italialaisen elokuvan kirkkaimmista tähdistä. Nazzari ja ohjaaja Goffredo Alessandrini jatkoivat samaa teemaa fasistisessa propagandaelokuvassa *[[Lentäjä Luciano Serra]]* (*Luciano Serra pilota*, 1938). *Cavalleria* muistetaan myös yhtenä Anna Magnanin ensimmäisistä elokuvista.

*Cavallerian* ensi-ilta oli vuoden 1936 Venetsian elokuvajuhlilla, jossa se sai Italian lehdistö- ja propagandaministeriön palkinnon. Aikalaiskritiikki kiitti elokuvaa tarkasta ajankuvauksesta ja hyvistä näyttelijäsuorituksista, mutta arvosteli sen yksiulotteista käsikirjoitusta.

## Lähteet

## Aiheesta muualla
*
KDM Nordkaperen (S321)

**KDM Nordkaperen** (runkonumero S321) oli Tanskan laivaston Narhvalen-luokan sukellusvene. Se oli ensimmäinen pohjoisnavan jäätikön alittanut tanskalainen sukellusvene.

## Valmistus
Alus tilattiin Kööpenhaminen laivastontelakalta, missä köli laskettiin 4. maaliskuuta 1966. Se laskettiin vesille 18. joulukuuta 1969 ja valmistui 23. joulukuuta 1970.

## Palvelus
Alus poistettiin palveluksesta 2. helmikuuta 2004.

## Lähteet
*

### Viitteet
Ala-Sallaajärvi

**Ala-Sallaajärvi**  on Keski-Suomessa enimmäkseen Muuramessa Isolahden kylässä, hieman myös Jyväskylässä Taka-Keljon kaupunginosassa sijaitseva järvi.

## Maantietoa
Järven pinta-ala on 36 hehtaaria, se on 1,1 kilometriä pitkä ja 550 metriä leveä. Se on muodostunut kolmen mäen väliin jääneeseen altaaseen: Kantapolunmäki, Sallaamäki ja Kitumäki. Kantapolunmäen rinteet laskevat suoraan järveen ja sen huippu kohoaa 73 metrin korkeuteen. Kantapolunmäellä kulkee polku, josta haarautuu pikkupolkuja. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 3,3 miljoonaa kuutiometriä. Sen keskisyvyys on 9,2 metriä ja suurin syvyys on 23 metriä. Syvin kohta sijaitsee järven keskellä. Järven rantaviivan pituus on 3,0 kilometriä ja sen rannat ovat metsämaata, lukuun ottamatta länsipään lahtea, jonka pohjoisrannat ovat peltomaata. Järven asutus on haja-asutusta. Eniten kiinteistöjä sijaitsee länsirannan tuntumassa, joka kuuluu Isolahden kylään. Niille tulee tiet yhdystieltä 16607, joka kulkee Isolahden ja Taka-Keljon välillä. Jyväskylän ja Muuramen välinen kuntaraja ylittää järven pohjoisrannan läheltä niin, että järvi jää suureksi osaksi Muuramen puolelle.

## Luontoarvoja
### Vedenlaatu
Järven vesi on niukkaravinteista ja lievästi humuspitoista. Järvi on siten karu. Veden happauustaso on pH 6,6 eli lähes neutraali.

### Eläimet
Järvellä ei kalasteta mainittavasti, vaikka siihen on istutettu kuhaa. Järven ympäristössä elää 19 lintulajia, joista ainakin pari pesii järvellä. Yleisiä ja näkyviä lajeja ovat rantasipi, sinisorsa ja lehtokerttu.

### Luonnonsuojelualue
Järven etelärantaan ulottuu Kantopolunmäen rinteistä muodostuva luonnonsuojelualue.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 126,6 metriä mpy.

Sallaanojan valuma-alueen laskuoja laskee järven läpi. Se laskee Pitkäjärven (13 ha), Yläisen Kotajärven (4 ha), Ylä-Sallaajärven (37 ha), Myllyjärven (5 ha) kautta Ala-Sallaajärveen ja jatkaa Sallaanojana Muuratjärven Isolahteen. Muuratjärvi laskee Muuratjokena Päijänteeseen. Ala-Sallaajärven lähialueella on muutama järvi, joka laskee siihen suoraan. Näitä ovat esimerkiksi Vähäjärvi (3 ha), joka sijaitsee ihan Ala-Sallaajärven koillisrannassa, Ruokepuolinen (18 ha) ja Ylä-Pirttijärvi (3 ha), jotka laskevat sen itäpäähän.

## Lähteet
Volnovahan bussi-isku

**Volnovahan bussi-isku** oli hyökkäys Volnovahan kaupungin lähellä sijaitsevaa tarkastuspistettä vastaan 13. tammikuuta 2015 Donetskin alueella Itä-Ukrainassa. ETYJin tarkkailijaryhmän mukaan isku tehtiin BM-21-raketinheittimellä pohjoisesta tai koillisesta suunnasta. Tarkastuspisteellä oli siviilejä kuljettanut linja-auto, jonka matkustajista 12 menetti henkensä ja 18 haavoittui. Ukrainan asevoimat ja separatistit syyttivät iskusta toisiaan.

Kiovassa järjestetyssä uhrien muistotilaisuudessa Ukrainan presidentti Petro Porošenko kantoi iskulausetta *Je suis Volnovakha*, joka oli viittaus edellisellä viikolla Pariisissa tapahtuneeseen Charlie Hebdon iskuun.

## Lähteet
Seppo Laine (professori)

**Seppo Kalevi Laine** (s. 1939) on suomalainen tekniikantutkija emeritusprofessori. ja vuodesta 1978 Teknillisen korkeakoulun lentotekniikan professori. Hänen tutkimusalaansa on aerodynamiikka, erityisesti siipiprofiilit. Hän oli Helsingin yliopistossa fysiikan dosentti 1976–1985 alanaan sovellettu mekaniikka.

## Lähteet

## Aiheesta muualla
*Seppo Laine, Aero.hut.fi
Ernst Sohn

**Ernst Sohn** (koko nimeltään Friedrich (Fredrik) Ernst Oswald Sohn) (1874–1957) oli Uuraassa asunut, ns. baltiansaksalaista, alkujaan itävaltalaista sukujuurta oleva suomalainen laivanvarustaja. Hänet luetaan vuoden 1945 laiva- ja laivanvarustajarekisterissä koivistolaisiin laivanvarustajiin. 

Ernst Sohn & Company Ltd:n Uuraassa sijainnut kaksikerroksinen konttori- ja asuintalo tuhoutui tulipalossa 13. maaliskuuta 1934. Hirsirakenteinen talo oli rakennettu vuonna 1923.

Varsinaisen varustamotoimintansa Sohn aloitti Helsingissä vuonna 1935, jonka jälkeen varustamo muutti vuonna 1939 Koivistolle. Sodan takia toiminta siirrettiin Poriin ja takaisin Itä-Suomeen Viipuriin heti jatkosodan alussa vuonna 1941. Karjalasta hän joutui taas siirtämään toimintansa Helsinkiin vuonna 1944 jatkosodan ja Neuvostoliiton Karjalan kannakselle suorittaman suurhyökkäyksen takia. 

Hänellä oli oman perheen lisäksi yksi avioton tytär, Katri Cecilia Hallikainen (myöh. Närvänen) (1911–2010), joka asui Sohnin työntekijänä toimineen Katrin äidin, Hilma Hallikaisen (1891–1956) luona Uuraassa.

## Ernst Sohnin yritykset
Ernst Sohn perusti vuonna 1905 Viipuriin rekisteröidyn laivameklariyrityksen, joka toimi Uuraasta käsin. Hänen kilpailijanaan oli tuolloin meklarina (eli laivanvälittäjänä) toiminut merikapteeni Karl Petter Grandell. Kilpailu kiristyi laivameklaritoiminnassa vuonna 1906, jolloin alalle ilmestyi uusia yrittäjiä (esimerkiksi viipurilainen K. Lundberg sekä Granströmin meklarifirma).

Ernst Sohn perusti Suomeen myöhemmin myös useita laivanvarustamoita. Hänen yhtiöitään olivat muun muassa:
* *Viipurin hinaajahöyrylaiva osakeyhtiö*, Viipuri (perustettu 1909)

* *The Federations Stevedore in Viborg, Ab*  (vuodesta 1930: *Oy Ernst Sohn Ltd*), Viipuri (Uuras ja Makslahti), Kotka (rekisteröity 17.9.1910 kaupparekisterinumerolla 24980)

* *Rederi Sohn Ab*, Helsinki (lakkautettu 19.12.1952)

* *Oy Finska Insjö Ab*, Pori, Helsinki. Yhtiö perustettiin 1937, ja sen nimenä oli Oy Finska Insjö Ab aina vuoteen 1947. Ernst Sohn osti yhtiön nimiin aluksen s/s Uleå vuonna 1937 sekä toisen aluksen nimeltään s/s Onto. Vuonna 1947 yhtiön nimeksi tuli Rederi Ab Inger ja omistajaksi vaihtui  panamalainen Compañía Dabaibe de Navegación SA ja A. H. Vang, mutta todellinen omistaja lienee tuolloin ollut Fred. Nichols & Son. 

* *Rederi Ab Notung*, Koivisto, Pori. Helsingissä, osoitteessa Lönnrotinkatu 23 sijainnut Rederiaktiebolaget Notung omisti useita laivoja. Niiden joukossa olivat Notung (1936–1939), Balmung (1939–1940), Elsa S (1950–1959), Ernst S (1955–1958) ja Fritz S, joka oli Ernst Sohnin omistuksessa vuodesta 1939 vuoteen 1957, ja siitä ajasta Rederi Ab Notungin omaisuutta vuosina 1946–1952. Yhtiö mainitaan silti lakkautetuksi 27.4.1945

## Ernst Sohnin laivat
Ernst Sohnin laivat olivat pääasiassa höyrylaivoja, jotka kuljettivat muun muassa puutavaraa. 

Luettelo Ernst Sohnin laivoista:

* S/S Faust (1908–?)
* Notung (1935–1940)
* Elsa S (1936–1942)
* Elsa S (2) (1949–1959)
* Onto (1937–1940)
* Uleå (1937–1941)
* Balmung (1938–1940)
* Fritz S. (1939–1957)
* Ernst S (1954–1958)

## Lähteet
Elisa Cegani

**Elisa Cegani** (10. kesäkuuta 1911 Torino – 23. helmikuuta 1996 Rooma) oli italialainen elokuvanäyttelijä.

Varakkaaseen venetsialaisperheeseen syntynyt Cegani opiskeli kieliä ulkomailla ja teki näyttelijädebyyttinsä Alessandro Blasettin elokuvassa *Aldebaran* (1935). Älykäs ja taitava näyttelijä esitti pääosia muun muassa Mario Camerinin komediassa *Ma non è una cosa seria!*, Goffredo Alessandrinin *[[Cavalleria]]ssa* (molemmat 1936) sekä miesystävänsä Blasettin elokuvissa kuten *Contessa di Parma* (1937) ja *[[Rautakruunu]]* (*La corona di ferro*, 1941). Taiteellisesti merkittävä pääosa Filippo Walter Rattin *Eleonora Dusessa* (1947) jäi elokuvan kehnon levityksen takia lähes huomaamatta. Myöhemmin Cegani teki etupäässä elokuvien sivuosia sekä työskenteli televisiossa ja toisinaan myös teatterissa.

## Elokuvia
* *[[Cavalleria]]*, 1936
* *[[Perseo l’invincibile]]*, 1963

## Lähteet

## Aiheesta muualla
* Elonet: Elisa Cegani
* Internet Movie Database: Elisa Cegani
Kansainvälinen otsonikerroksen suojelupäivä

**Kansainvälinen otsonikerroksen suojelupäivä** tai **kansainvälinen päivä otsonikerroksen suojaamiseksi** () on  Yhdistyneiden kansakuntien julistama vuosipäivä, jota vietettiin ensi kerran 16. syyskuuta 1995. Päivää vietetään Montrealin pöytäkirjan allekirjoituspäivänä, ja sen tavoitteena on muistuttaa otsonikerroksen suojelemisen tärkeydestä. Ilmakehän yläosien ohut kaasumainen otsonikerros suojelee maapallon elämää kaikkein haitallisimmilta auringonsäteiltä. Otsonikerrosta tuhoavien kemikaalien käytöstä pyritään asteittain luopumaan, jotta otsonikatoa ei enää tapahtuisi ja otsonikerros palautuisi vähitellen paksuudeltaan aiempiin mittoihin.

## Lähteet
Günther Jauch

**Günther Jauch** (s. 13. heinäkuuta 1956 Münster, Länsi-Saksa) on saksalainen televisiotoimittaja ja juontaja. Hänet tunnetaan erityisesti Saksan *[[Haluatko miljonääriksi?]]* -ohjelman juontajana.

## Elämä ja ura

Jauch syntyi 13. heinäkuuta 1956 Münsterissä ja varttui Berliinissä. Ylioppilastutkintonsa jälkeen hän kävi toimittajakoulun Münchenissä sekä opiskeli historiaa ja politiikkaa. Toimittajanuransa hän aloitti vuonna 1975 berliiniläisessä urheiluradiossa. Vuonna 1977 hän siirtyy Baijerin yleisradion urheilutoimitukseen. Vuonna 1983 alkoi Jauchin ja Thomas Gottschalkin yhteinen radio-ohjelma *B3-Radioshow*. Jauch ja Gottschalk ovat sittemmin tehneet monia ohjelmia yhdessä. 80-luvulla Jauch oli juontajana monissa Saksan yleisradion televisio-ohjelmissa.

Vuonna 1989 Jauch siirtyi RTL-kanavalle juontamaan *stern TV* -keskusteluohjelmaa. Hän juonsi ohjelmaa 20 vuotta. Vuonna 1999 alkoi Saksan *Haluatko miljonääriksi?* (*Wer wird Millionär?*), jonka juontajana Jauch on toiminut alusta asti. Vuodesta 2011 asti hänellä on ollut myös omaa nimeään kantava keskusteluohjelma, *Günther Jauch*.

## Lähteet
Tyyppi 205

**Tyyppi 205** oli Saksan laivaston yhdentoista sukellusveneen muodostama alusluokka. Lisäksi valmistettiin kaksi alusta Tanskan laivastolle.

## Alukset
Alusluokan suunnittelusta ja valmistuksesta vastasi Ingenieurkontor Lübeck (IKL).

## Lähteet
*

### Viitteet
Neitiökasvit

**Neitiökasvit** (Stilbaceae) on koppisiemenisten Lamiales-lahkoon kuuluva kasviheimo.

## Tuntomerkit
Neitiökasvit ovat pensaita, joskus kanervamaisia, tai ruohoja, joiden kukinto muodostuu viuhkomaisista haaroista; joskus kasvit ovat kauliflorisia, so. kukat kehittyvät suoraan runkoon, joskus taas kukat sijaitsevat lehtien hangoissa. Kukissa on verholehtien mittaisia esilehtiä. Kukat ovat usein säteittäissymmetrisiä, 4–7-, tavallisesti viisilukuisia. Verhiö voi olla kaksiliuskainen, harvoin verholehdet ovat erillisiä. Teriön liuskat voivat olla erikokoisia. Heteitä on sama määrä kuin verholehtiä, joskus yksi vähemmän, joskus hetiössä on yksi joutohede. Ponnen puoliskot (teekat) sijaitsevat peräkkäin tai rinnakkain. Sikiäin on yksilokeroinen tai siinä on vajaa väliseinä tai se on kaksilokeroinen. Luotti on hieman kaksiosainen tai pistemäinen. Kohoavia tai riippuvia siemenaiheita on yksi, kaksi tai monta emilehdessään. Hedelmä on kota, joskus avautumaton, kehälehdellinen. Siemenessä on ravintovarasto (endospermi).

## Levinneisyys
Neitiökasvien heimo on afrikkalainen. Eniten lajeja on Kapmaassa, Itä-Afrikan kautta levinneisyys ulottuu Arabian niemimaalle asti. Lajeja on muuallakin trooppisessa Afrikassa, Madagaskarilla ja Maskareeneilla.

## Luokittelu
Neitiökasveihin kuuluu 11 sukua ja 39 lajia. Niistä 15 on seljakkeiden (*Nuxia*) suvussa.

Suvut:
* *[[Anastrabe]]* Benth.
* *[[Bowkeria]]* Harv.
* *[[Brookea]]* Benth. (systemaattinen asema epävarma)
* *[[Charadrophila]]* Marloth
* *[[Ixianthes]]* Benth.
* *[[medestäjänpuut|Halleria]]* L. – medestäjänpuut (aiemmin viety syyläjuurikasveihin Scrophulariaceae)
* *[[seljakkeet|Nuxia]]* Lam. – seljakkeet
* *[[neitiöt|Stilbe]]* Berg. – neitiöt
* *[[Thesmophora]]* Rourke

## Kuvia

Anastrabe integerrima (7).JPG|*[[Anastrabe integerrima]]*
Bowkeria verticillata, a, Kaapsehoop.jpg|*[[Bowkeria verticillata]]*
Halleria lucida TreeFuschia flowers 4.JPG|Kiiltomedestäjänpuun (*Halleria lucida*) kauliflorisia kukkia.


## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Neitiökasvit (Stilbaceae)
Ágioi Anárgyroi (Attika)

**Ágioi Anárgyroi** (; myös *Ágii Anárgyri*) on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Αγίων Αναργύρων, *Dimotikí Enótita Agíon Anargýron*) ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 34&nbsp;168 (vuonna 2011). Ágioi Anárgyroi on Ágioi Anárgyroi-Kamaterón kunnan kuntakeskus.

Ágioi Anárgyroi sijaitsee noin viisi kilometriä Ateenan keskustasta pohjoiseen ja se on käytännössä Ateenan esikaupunki. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágioi Anárgyroi-Kamaterón kunnaksi yhdessä Kamaterón kanssa, jolloin se muuttui uuden kunnan kunnallisyksiköksi.

Kaupunki on nimetty pyhien palkattaparantajien (*Ágioi Anárgyroi*) mukaan.

## Lähteet
Áno Liósia

**Áno Liósia** () on Kreikan kaupunki sekä samanniminen Fylín kunnan kunnallisyksikkö (Δημοτική Ενότητα Άνω Λιοσίων, *Dimotikí Enótita Áno Liosíon*) ja entinen itsenäinen kunta. Se sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 33&nbsp;565 (vuonna 2011). Áno Liósia on Fylín kunnan kuntakeskus.

Áno Liósia sijaitsee noin 12 kilometriä Ateenan keskustasta pohjoisluoteeseen ja se on käytännössä Ateenan esikaupunki. Kaupungissa sijaitsee Áno Liósian rautatieasema.

Áno Liósia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fylín kuntaan yhdessä Zefýrin kanssa, jolloin se muuttui yhdeksi Fylín kunnan kunnallisyksiköistä.

## Lähteet

## Aiheesta muualla
Argyroúpoli (Attika)

**Argyroúpoli** (; ) on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Αργυρούπολης, *Dimotikí Enótita Argyroúpolis*) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 34&nbsp;097 (vuonna 2011). Argyroúpoli on Ellinikó-Argyroúpolin kunnan kuntakeskus.

Argyroúpoli sijaitsee noin kahdeksan kilometriä Ateenan keskustasta etelään ja se on käytännössä Ateenan esikaupunki. Kaupungissa sijaitsee Argyroúpolin metroasema.

Argyroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Ellinikón kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla